Mlok hrebenatý

Mlok hrebenatý (iné názvy: staršie mlok veľký, zastarano: mlok vodný, čolek vodný; Triturus cristatus) je druh mloka z čeľade salamandrovité. Je to robustný obojživelník.

S mlokom hrebenatým boli donedávna spájané 4 poddruhy, ktoré sú dnes samostatné druhy a súčasť naddruhu Triturus cristatus. Druhy sa spolu krížia.:
 T. cristatus cristatus – synonymum mloka hrebenatého
 mlok dunajský (T. cristatus dobrogicus (Kiritzescu, 1903))
mlok Karelinov (T. cristatus karelinii)
mlok dravý (T. cristatus carnifex)  z Južnej EurópyTriturus carnifex (Laurenti, 1768) prístup 19. 10. 2011Triturus cristatus (Laurenti, 1768) prístup 19. 10. 2011

 Vzhľad 
Celková dĺžka sa pohybuje okolo , zriedka aj . Koža mlokov veľkých je zrnitá. Počas suchozemského života majú vlhkú kožu, na rozdiel od ostatných mlokov. Silné končatiny sú zakončené žlto pruhovanými prstami. Suchozemská forma máva čierny chrbát, boky, hlavu a chvost, brucho je žlté s čiernymi škvrnami. Sfarbenie vo vode býva väčšinou hnedasté s tmavými škvrnami, môže však byť aj čierne. Krk a boky sú posiate množstvom drobných bielych bodiek. Samce počas párenia používajú veľký rozoklaný hrebeň na chrbte. Ďalším znakom na rozmnožovanie pripravených samcov je perleťový pruh na chvoste.DIESENER, Günter, DIESENEROVÁ, Ruth, REICHHOLF, Josef. Obojživelníky a plazy. Bratislava: IKAR, 1997, str. 28

 Spôsob života 
Počas obdobia rozmnožovania žijú vo vode. Ak voda, kde sa rozmnožili, nevyschne, zostávajú v nej dospelí mloci až do neskorého leta. Ak žijú suchozemským životom, bývajú cez deň schovaní v úkrytoch pod kameňmi, kmeňmi, v dierach v zemi a podobne. V noci sa vydávajú na lov rôznych článkonožcov, červov či ulitníkov. Keď nastanú nočné mrazy, vyhľadávajú nemrznúce úkryty, kde v zimnom pokoji prečkajú zimu.DIESENER, Günter, DIESENEROVÁ, Ruth, REICHHOLF, Josef. Obojživelníky a plazy. Bratislava: IKAR, 1997, str 30

 Rozmnožovanie 
Počas skorej jari (v marci až apríli) vnikajú do vôd na rozmnožovanie. Tu sa samcom vytvára svadobný šat a aj samice vplyvom vodného prostredia mierne menia podobu. K rozmnožovaniu pripravení samci sa samičkám dvoria. Prehýbajú chrbát a vlnivými pohyby chvosta priháňajú k samičke vonné látky. Samička ochotná k páreniu príjme samcov spermatofor, ktorý jej zostane visieť na kloake a potom do nej vnikne.
náhľad|larva mloka hrebenatého
Samička začne s kladením vajíčok niekoľko dní po oplodnení. Vajíčka kladie jednotlivo medzi listy vodných rastlín, postupne nakladie 200 až 300 vajíčok. Zadnými končatinami vytvaruje listy do akejsi kapsičky, do ktorej nakladie vajíčko. Približne za dva týždne sa liahnu cca  dlhé larvy. Vývoj larvy na malého mloka trvá asi 3 mesiace, pohlavné dospievanie asi 3 roky. Na rozdiel od iných mlokov, mladí, pohlavne nedospelí, mloci vnikajú na jar do vôd spoločne s dospelými.

 Stanovište 
Vyskytujú sa v nížine aj v horách. Obývajú rozmanité biotopy, dôležitá je však blízkosť vody. K rozmnožovaniu vyhľadávajú čisté rybníky, tíšiny, zatopené lomy či pieskovne s vodnou vegetáciou. Niekedy tiež malé jazerá.

Na území Slovenska sa vyskytuje v stredných polohách. Má stupeň ochrany ohrozený

Váha okolo 19 až 30 gramov.

 Referencie 

 Iné projekty 

 Zdroj 
 Triturus cristatus. 2006 IUCN Red List of Threatened Species.  prístup 19. 10. 2011.


Kategória:Salamandrovité
Kategória:Živočíchy európskeho významu
Kategória:Najmenej ohrozené druhy
Kategória:Zákonom chránené živočíchy na Slovensku